דניאל דויטש

דניאל דויטש (נולד ב-1983), הוא פרופסור מן המניין בבית הספר למדעי המחשב באוניברסיטת תל אביב, וחוקר בתחום מסדי נתונים.

 ביוגרפיה 

נולד בתל אביב. למד לתואר ראשון במדעי המחשב באוניברסיטת תל אביב, במקביל לתיכון. בגיל 26 קיבל תואר דוקטור למדעי המחשב מאוניברסיטת תל אביב, על עבודה בהנחיית טובה מילוא שכותרתה "Querying Web-Based Applications Under Models of Uncertainty". לאחר תקופת פוסט דוקטורט באוניברסיטת פנסילבניה וב-INRIA בצרפת שב לישראל כחבר סגל. פרסם כ-100 מאמרים בתחום מסדי נתונים. מאמרו זכה בפרס המאמר הטוב ביותר בכנס VLDB לשנת 2017. זכה במענקי מחקר מטעם האיחוד האירופי (ERC), קרן ישראל-ארצות הברית למדעים (BSF) והקרן הישראלית למדעים (ISF, מספר פעמים).

פרופ' דויטש הנחה תלמידי מחקר רבים, ושניים מהם מכהנים כיום כמרצים בכירים באוניברסיטאות בישראל (ד"ר אמיר גלעד באוניברסיטה העברית וד"ר יובל מוסקוביץ' באוניברסיטת בן-גוריון בנגב).

 קישורים חיצוניים 

 פרופ' דניאל דויטש, באתר הפקולטה למדעים מדויקים ע"ש ריימונד ובברלי סאקלר

 הערות שוליים 

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: מדעים מדויקים
קטגוריה:ישראלים שנולדו ב-1983